nibzard/narodne-novine-full-text-markdown huggingface dataset:
### NN 121/2019 (11.12.2019.), Rješenje o razrješenju pomoćnika ministra uprave

VLADA REPUBLIKE HRVATSKE

2394

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 5. prosinca 2019. godine donijela

RJEŠENJE

O RAZRJEŠENJU POMOĆNIKA MINISTRA UPRAVE

Razrješuje se doc. dr. sc. MLADEN NAKIĆ dužnosti pomoćnika ministra uprave, na osobni zahtjev.

Klasa: UP/I 080-02/19-02/63
 Urbroj: 50301-15/28-19-02
 Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 121/2019 (11.12.2019.), Rješenje o razrješenju dijela članova i dijela zamjenika članova Savjeta za mlade

VLADA REPUBLIKE HRVATSKE

2395

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 5. prosinca 2019. godine donijela

RJEŠENJE

O RAZRJEŠENJU DIJELA ČLANOVA I DIJELA ZAMJENIKA ČLANOVA SAVJETA ZA MLADE

1. Razrješuju se dužnosti članovi Savjeta za mlade:

– MIROSLAV SMETIŠKO, imenovan kao predstavnik Ministarstva rada i mirovinskoga sustava

– MARIJA ŠUMONJA, imenovana kao predstavnica Ministarstva regionalnoga razvoja i fondova Europske unije.

2. Razrješuju se dužnosti zamjenici članova Savjeta za mlade:

– ANA JERKOVIĆ, imenovana kao predstavnica Ministarstva znanosti i obrazovanja

– MATIJA KIKELJ, imenovan kao predstavnik Ministarstva rada i mirovinskoga sustava

– TONČI GLAVINIĆ, imenovan kao predstavnik Ministarstva graditeljstva i prostornoga uređenja

– MARTINA ŠIRA, imenovana kao predstavnica Ministarstva regionalnoga razvoja i fondova Europske unije.

Klasa: 080-02/19-02/96
 Urbroj: 50301-15/28-19-03
 Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 121/2019 (11.12.2019.), Rješenje o imenovanju dijela članova i dijela zamjenika članova Savjeta za mlade

VLADA REPUBLIKE HRVATSKE

2396

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. stavka 1. Odluke o osnivanju Savjeta za mlade (»Narodne novine«, br. 102/12, 56/15 i 19/17), Vlada Republike Hrvatske je na sjednici održanoj 5. prosinca 2019. godine donijela

RJEŠENJE

O IMENOVANJU DIJELA ČLANOVA I DIJELA ZAMJENIKA ČLANOVA SAVJETA ZA MLADE

1. Za članove Savjeta za mlade, imenuju se:

– IVAN VIDIŠ, predstavnik Ministarstva rada i mirovinskoga sustava

– MIROSLAV SMETIŠKO, predstavnik Ministarstva regionalnoga razvoja i fondova Europske unije.

2. Za zamjenike članova Savjeta za mlade, imenuju se:

– KARMEN MARINIĆ, predstavnica Ministarstva znanosti i obrazovanja

– DARIO MILOŠ, predstavnik Ministarstva rada i mirovinskoga sustava

– DIANA BUNGIĆ, predstavnica Ministarstva graditeljstva i prostornoga uređenja

– MATIJA KIKELJ, predstavnik Ministarstva regionalnoga razvoja i fondova Europske unije.

Klasa: 080-02/19-01/196
 Urbroj: 50301-15/28-19-03
 Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 121/2019 (11.12.2019.), Rješenje o razrješenju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

2397

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 9. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 5. prosinca 2019. godine donijela

RJEŠENJE

O RAZRJEŠENJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Razrješuju se dužnosti članice Nacionalnog odbora za suzbijanje trgovanja ljudima:

– MARLENA JUKIĆ, imenovana kao predstavnica Ministarstva pravosuđa

– DUŠKA PARAVIĆ, imenovana kao predstavnica Ministarstva vanjskih i europskih poslova

– DUBRAVKA MARUŠIĆ, imenovana kao predstavnica organizacije civilnog društva koja pruža uslugu smještaja djeci žrtvama trgovanja ljudima.

Klasa: 080-02/19-02/95
 Urbroj: 50301-15/28-19-02
 Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 121/2019 (11.12.2019.), Rješenje o imenovanju dijela članova Nacionalnog odbora za suzbijanje trgovanja ljudima

VLADA REPUBLIKE HRVATSKE

2398

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. stavka 9. Odluke o osnivanju Nacionalnog odbora za suzbijanje trgovanja ljudima (»Narodne novine«, br. 42/12, 49/15 i 30/18), Vlada Republike Hrvatske je na sjednici održanoj 5. prosinca 2019. godine donijela

RJEŠENJE

O IMENOVANJU DIJELA ČLANOVA NACIONALNOG ODBORA ZA SUZBIJANJE TRGOVANJA LJUDIMA

Za članove Nacionalnog odbora za suzbijanje trgovanja ljudima, imenuju se:

– TOMISLAV MILUNOVIĆ, predstavnik Ministarstva pravosuđa

– TIHANA BALIJA, predstavnica Ministarstva vanjskih i europskih poslova

– SUZANA VARGOVIĆ, predstavnica organizacije civilnog društva koja pruža uslugu smještaja djeci žrtvama trgovanja ljudima.

Klasa: 080-02/19-01/195
 Urbroj: 50301-15/28-19-02
 Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 121/2019 (11.12.2019.), Pravilnik o izmjeni Pravilnika o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera

Ministarstvo graditeljstva i prostornoga uređenja

2400

Na temelju članka 60. Zakona o gradnji (»Narodne novine«, broj 153/13, 20/17 i 39/19) ministar graditeljstva i prostornoga uređenja donosi

PRAVILNIK

O IZMJENI PRAVILNIKA O NAČINU PROVEDBE STRUČNOG NADZORA GRAĐENJA, OBRASCU, UVJETIMA I NAČINU VOĐENJA GRAĐEVINSKOG DNEVNIKA TE O SADRŽAJU ZAVRŠNOG IZVJEŠĆA NADZORNOG INŽENJERA

Članak 1.

U Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera (»Narodne novine«, broj 111/14, 107/15, 20/17 i 98/19) članak 3. mijenja se i glasi:

»(1) U provedbi stručnog nadzora građenja, nadzorni inženjer utvrđuje ispunjava li svaki od izvođača s kojima je investitor sklopio ugovor o građenju uvjete propisane posebnim zakonom na sljedeći način:

1. uvidom u akt o upisu u sudski, odnosno obrtni registar,

2. uvidom u ugovor koji je izvođač sklopio s investitorom,

3. uvidom u dokumente kojima je izvođač osigurao da pojedini rad obavlja osoba s odgovarajućim stručnim kvalifikacijama,

4. uvidom u presliku police osiguranja.

(2) U provedbi stručnog nadzora građenja, nadzorni inženjer utvrđuje ispunjava li odgovorna osoba koja vodi građenje, odnosno radove uvjete propisane posebnim zakonom na sljedeći način:

1. uvidom u izjavu o radnopravnom statusu glavnog inženjera gradilišta, inženjera gradilišta, voditelja radova, odnosno osobe koja vodi manje složene radove, koja izjava mora biti ovjerena potpisom odgovorne osobe izvođača,

2. uvidom u presliku uvjerenja o položenom stručnom ispitu ili presliku potvrde o položenom stručnom ispitu, u vezi položenog stručnog ispita i odgovarajućem stupnju obrazovanja određene struke, odnosno uvidom u presliku potvrde o položenom majstorskom ispitu ili presliku diplome o majstorskom zvanju.

(3) U slučaju da obavljanje poslova odgovorne osobe koja vodi građenje, odnosno radove podliježe priznavanju stručne kvalifikacije, u provedbi stručnog nadzora građenja, nadzorni inženjer utvrđuje ispunjava li odgovorna osoba koja vodi građenje, odnosno radove uvjete propisane posebnim zakonom uvidom u presliku rješenja o priznavanju inozemne stručne kvalifikacije.

(4) Dokumente iz stavaka 1., 2. i 3. ovoga članka izvođač mora dati na uvid na zahtjev nadzornog inženjera.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 360-01/19-04/48

Urbroj: 531-01-19-1

Zagreb, 27. studenoga 2019.

Ministar
 Predrag Štromar, v. r.
### NN 121/2019 (11.12.2019.), Odluka o lokalnim porezima Grada Velike Gorice

Grad Velika Gorica

2414

Na temelju članka 20. i članak 42. Zakona o lokalnim porezima (»Narodne novine« broj 115/16; 101/17) te članka 33. Statuta Grada Velike Gorice (Službeni glasnik Grada Velike Gorice br. 1/13., 2/18., 2/19. – pročišćeni tekst), Gradsko vijeće Grada Velike Gorice na svojoj 17. sjednici održanoj 5. prosinca 2019. godine donosi

ODLUKU

O LOKALNIM POREZIMA GRADA VELIKE GORICE

I. TEMELJNE ODREDBE

Članak 1.

Ovom Odlukom utvrđuje se vrsta gradskih poreza, visina stope poreza i prireza poreza na dohodak te nadležno porezno tijelo za utvrđivanje i naplatu poreza koji pripadaju Gradu Velikoj Gorici.

II. VRSTE POREZA

Članak 2.

Gradski porezi su:

1. Prirez porezu na dohodak

2. Porez na potrošnju

3. Porez na kuće za odmor.

1. Prirez porezu na dohodak

Članak 3.

Prirez porezu na dohodak plaćaju obveznici poreza na dohodak sukladno odredbama Zakona o porezu na dohodak i podzakonskih akata kojima se uređuje porez na dohodak.

Prirez porezu na dohodak plaća se po stopi od 12%.

2. Porez na potrošnju

Članak 4.

Porez na potrošnju plaća se na potrošnju alkoholnih pića (rakija, vinjak i žestoka pića), prirodnih i specijalnih vina, piva i bezalkoholnih pića u ugostiteljskim objektima.

Porez na potrošnju plaća se po stopi od 3%.

Poslovi u vezi s utvrđivanjem i naplatom poreza na potrošnju povjeravaju se Ministarstvu financija, nadležnoj mjesnoj ispostavi Porezne uprave.

3. Porez na kuće za odmor

Članak 5.

Porez na kuće za odmor plaćaju pravne i fizičke osobe koje su vlasnici kuća za odmor na području Grada Velike Gorice.

Vlasnikom kuće za odmor smatrat će se i osoba koja je izvan knjižni vlasnik, odnosno suvlasnik ukoliko se to može utvrditi drugim dokazima (ugovorom, odlukom suda, nasljeđivanjem i sl.).

Ako postoje dva ili više suvlasnika, svaki od njih je porezni obveznik za dio kuće za odmor koju ima u vlasništvu te svaki posebno dobiva rješenje o razrezu poreza.

Porez na kuće za odmor plaća se godišnje 6,00 kn po jednom četvornom metru korisne površine.

Obveznik poreza na kuće za odmor mora nadležnom poreznom tijelu dostaviti podatke o kući za odmor koji se odnose na mjesto gdje se nalazi taj objekt te korisnu površinu, kao i podatke o poreznom obvezniku.

Porez na kuće za odmor plaća se u roku od 15 dana od dana dostave rješenja o utvrđivanju poreza.

Poslovi u vezi s utvrđivanjem i naplatom poreza na kuće za odmor povjeravaju se Ministarstvu financija, nadležnoj mjesnoj ispostavi Porezne uprave.

III. PRIJELAZNE I ZAVRŠNE ODREDBE

Članak 6.

Danom stupanja na snagu ove Odluke prestaje važiti Odluka o gradskim porezima i o prirezu porezu na dohodak (»Službeni glasnik Grada Velike Gorice« broj 7/01).

Članak 7.

Ova Odluka objavit će se u »Narodnim novinama« i »Službenom glasniku Grada Velike Gorice «, a stupa na snagu 1. siječnja 2020. godine.

Klasa: 021-04/2019-03/82

Urbroj: 238-31-11-2019-1

Velika Gorica, 5. prosinca 2019.

Predsjednik
 Gradskog vijeća
 Neven Karas, dipl. iur., v. r.
### NN 121/2019 (11.12.2019.), Odluka o izmjenama i dopunama Odluke o gradskim porezima Grada Omiša

Grad Omiš

2411

Na temelju stavka 1. članka 42. Zakona o lokalnim porezima (»Narodne novine« 115/16 i 101/17) i članka 30. Statuta Grada Omiša (»Službeni glasnik Grada Omiša« 4/09, 9/10, 2/13, 10/13, 1/18 i 8/18), Gradsko vijeće Grada Omiša na 24. sjednici, održanoj 27. studenoga 2019. donijelo je

ODLUKU

O IZMJENAMA I DOPUNAMA ODLUKE O GRADSKIM POREZIMA

Članak 1.

U Odluci o gradskim porezima (»Narodne novine« br. 84/17 i 8/18 i Službeni glasnik Grada Omiša br. 5/17 i 8/18), u članku 3.:

– stavak 1. i 3. brišu se;

– u stavku 2. iza »8%« stavlja se točka, a riječi »na osnovicu iz prethodnog stavka« brišu se.

Članak 2.

Članak 4. briše se.

Članak 3.

Članak 5. briše se.

Članak 4.

U članku 6. iza »3%« stavlja se točka, a riječi »na osnovicu iz članka 5. ove Odluke« brišu se.

Članak 5.

U članku 7. stavak 1., 2., 3. i 4. brišu se.

Članak 6.

Članak 8. briše se.

Članak 7.

Iza članka 9. dodaje se članak 9.a koji glasi:

»Javnom površinom u smislu ove Odluke smatraju se površine definirane Odlukom o komunalnom redu Grada Omiša.«

Članak 8.

Članak 11. briše se

Članak 9.

Ova Odluka stupa na snagu osmoga dana od dana objave u »Službenom glasniku Grada Omiša«. Osim odredbi o prirezu poreza na dohodak koje stupaju na snagu prvoga dana u mjesecu nakon mjeseca u kojem su objavljene u »Narodnim novinama«.

Klasa: 410-01/19-01/04

Urbroj: 2155/01-01/19-2

Omiš, 27. studenoga 2019.

Predsjednik
 Zvonko Močić, dr. med., v. r.
### NN 121/2019 (11.12.2019.), Odluka o porezima Općine Marija Gorica

Općina Marija Gorica

2410

Na temelju članka 42. stavak 1. Zakona o lokalnim porezima (»Narodne novine« broj 115/16, 101/17) i članka 32. Statuta Općine Marija Gorica (»Službeni glasnik Općine Marija Gorica« broj 194), Općinsko vijeće Općine Marija Gorica na svojoj 21. sjednici, od 27. studenoga 2019. godine, donijelo je

ODLUKU

O POREZIMA OPĆINE MARIJA GORICA

I. OPĆE ODREDBE

Članak 1.

Ovom se Odlukom utvrđuju lokalni porezi koji su izvor prihoda Općine Marija Gorica, stope prireza porezu na dohodak i poreza na potrošnju, visina poreza na kuće za odmor te nadležno porezno tijelo za utvrđivanje i naplatu poreza na potrošnju i poreza na kuće za odmor.

II. VRSTE POREZA

Članak 2.

Lokalni porezi Općine Marija Gorica:

– prirez porezu na dohodak

– porez na potrošnju

– porez na kuće za odmor.

Prirez porezu na dohodak

Članak 3.

Prirez porezu na dohodak plaća se po stopi od 10%.

Porez na potrošnju

Članak 4.

Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 3%.

Porez na kuće za odmor

Članak 5.

Porez na kuće za odmor plaća se 12,00 kuna po četvornom metru korisne površine kuće za odmor.

III. UTVRĐIVANJE I NAPLATA

Članak 6.

Poslove utvrđivanja i naplate poreza na potrošnju i poreza na kuće za odmor obavljat će Ministarstvo financija, Porezna uprava.

IV. PRIJELAZNE I ZAVRŠNE ODREDBE

Članak 7.

Danom stupanja na snagu ove Odluke prestaje važiti Odluka porezima Općine Marija Gorica (»Službeni glasnik Općine Marija Gorica« broj 189 i »Narodne novine« broj 121/2017).

Članak 8.

Ova Odluka stupa na snagu osmoga dana od dana objave u »Službenom glasniku Općine Marija Gorica«, a primjenjuje se od 1. siječnja 2020. godine, osim odredbi o prirezu poreza na dohodak koje stupaju na snagu prvoga dana u mjesecu nakon mjeseca objave u »Narodnim novinama«.

Klasa: 021-05/19-01/08

Urbroj: 238/19-01-19-17

Marija Gorica, 27. studenoga 2019.

OPĆINSKO VIJEĆE

Predsjednik
 Općinskog vijeća
 Josip Žagmeštar, v. r.
### NN 121/2019 (11.12.2019.), Odluka o davanju koncesije društvu TERME TUHELJ d.o.o., za zahvaćanje mineralnih i geotermalnih voda za sport i rekreaciju

Vlada Republike Hrvatske

2391

Na temelju članka 189. stavka 1. točke 2. Zakona o vodama (»Narodne novine«, broj 66/19), Vlada Republike Hrvatske je na sjednici održanoj 6. prosinca 2019. godine donijela

ODLUKU

O DAVANJU KONCESIJE DRUŠTVU TERME TUHELJ d.o.o., ZA ZAHVAĆANJE MINERALNIH I GEOTERMALNIH VODA ZA SPORT I REKREACIJU

I.

Vlada Republike Hrvatske daje društvu TERME TUHELJ d.o.o., Tuheljske Toplice, Ljudevita Gaja 4 (u daljnjem tekstu: Koncesionar), neposredno na zahtjev, koncesiju za zahvaćanje mineralnih i geotermalnih voda za sport i rekreaciju (u daljnjem tekstu: Koncesija), nakon prethodno pribavljenih Koncesijskih uvjeta Hrvatskih voda – Vodnogospodarskog odjela za gornju Savu, klase: 325-03/19-03/0000014, urbroja: 374-25-2-19-11, od 11. studenoga 2019. godine.

II.

Na temelju Koncesije, Koncesionar stječe pravo zahvaćanja mineralnih i geotermalnih voda iz termalnog izvora 1 – kaptaža »Dadino vrelo« (koordinate izvora HTRS96/TM: E 444815, N 5103491) na k.č.br. 1479/32, Pumpna stanica »Kaptaža 1« i gospodarsko dvorište »Kaptaža 1«, ukupne površine 61 m², upisanoj u zk.ul.br. 2696 k.o. Črešnjevec, te termalnog izvora 2 – kaptaža »Mali bazen« (koordinate izvora HTRS96/TM: E 444806, N 5103438) na k.č.br. 2672, Stari bazeni i zgrada u Tuheljskim Toplicama, ukupne površine 5899 m², upisanoj u zk.ul.br. 2538 k.o. Črešnjevec, a u vlasništvu Koncesionara (1/1), do ukupno maksimalne količine iz oba izvora Q = 500.000 m3/god., odnosno maksimalne crpne količine do q = 30 l/s.

III.

Koncesija se daje na rok od 30 godina od dana sklapanja ugovora o koncesiji.

IV.

Za danu Koncesiju, Koncesionar je dužan plaćati naknadu za koncesiju koja se sastoji od jednokratne i godišnje naknade za koncesiju.

Jednokratna naknada za koncesiju iznosi 160.500,00 kuna, a Koncesionar ju je dužan platiti u roku od 60 dana od dana sklapanja ugovora o koncesiji.

Nakon isteka svake pojedine godine korištenja Koncesije, za ukupnu količinu zahvaćene vode, Hrvatske vode će rješenjem odrediti iznos godišnje naknade za koncesiju i dinamiku plaćanja, sukladno odredbama važeće uredbe kojom se uređuju uvjeti davanja koncesija za gospodarsko korištenje voda u toj godini.

V.

Na temelju ove Odluke, sukladno članku 190. stavku 1. Zakona o vodama, Ministarstvo zaštite okoliša i energetike, u ime Republike Hrvatske, sklopit će s Koncesionarom ugovor o koncesiji, kojim će se detaljnije urediti koncesijski odnos, u skladu sa zakonom.

Ako Koncesionar u roku od 60 dana od dana objave ove Odluke u Narodnim novinama ne sklopi ugovor o koncesiji, gubi sva prava određena ovom Odlukom.

VI.

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 od dana od dana objave ove Odluke u Narodnim novinama.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: UP/I-022-03/19-04/06

Urbroj: 50301-25/14-19-2

Zagreb, 6. prosinca 2019.

Predsjednik
 mr. sc. Andrej Plenković, v. r.
### NN 122/2019 (12.12.2019.), Odluka o dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2421

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18. i 35/18. – ispravak, 119/18., 32/19., 62/19., 94/19. i 104/19.) Upravno vijeće Hrvatskog zavoda za zdravstveno osiguranje na 49. sjednici održanoj 29. studenoga 2019. godine donijelo je

ODLUKU

O DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine«, broj 42/18., 47/18 – ispravak, 63/18., 98/18., 106/18., 15/19., 26/19., 51/19., 69/19., 97/19. i 108/19.) u tablici 1. iz članka 1. stavka 2. dodaju se šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| A16AB17 071 | cerliponaza alfa | Brineura | otop. za inf., boč. 2x150 mg/5 ml (30mg/ml) |
| L01XC32 072 | atezolizumab | Tecentriq | konc. otop. za inf., boč. 1x840 mg/14 ml |
| L02BB04 162 | enzalutamid | Xtandi | tbl. film obl. 112x40 mg |
| S01XA27 071 | voretigen neparvovek | Luxturna | 1x boč. konc. (5x1012 vg/ml) + 2x boč. otap. |

«.

Članak 2.

Ova Odluka objavljuje se u »Narodnim novinama«, a stupa na snagu 1. siječnja 2020. godine.

Klasa: 025-04/19-01/286

Urbroj: 338-01-01-19-01

Zagreb, 29. studenoga 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 122/2019 (12.12.2019.), Zaključak Vlade Republike Hrvatske klasa: 022-03/19-07/469, urbroj: 50301-27/20-19-2 od 5. prosinca 2019.

Vlada Republike Hrvatske

2417

Na temelju članka 31. stavka 3. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) Vlada Republike Hrvatske je na sjednici održanoj 5. prosinca 2019. godine donijela

ZAKLJUČAK

1. Prihvaća se Sporazum o dodatku na plaću zaposlenima u osnovnoškolskim i srednjoškolskim ustanovama te ustanovama u znanosti i visokom obrazovanju, u tekstu koji je Vladi Republike Hrvatske dostavilo Ministarstvo znanosti i obrazovanja aktom, klase: 110-03/19-01/00039, urbroja: 533-08-19-0002 od 3. prosinca 2019. godine.

2. Ovlašćuje se prof. dr. sc. Blaženka Divjak, ministrica znanosti i obrazovanja, za potpisivanje Sporazuma iz točke 1. ovoga Zaključka.

3. Zadužuje se Ministarstvo znanosti i obrazovanja da o ovom Zaključku izvijesti Nezavisni sindikat znanosti i visokog obrazovanja, Sindikat hrvatskih učitelja i Nezavisni sindikat zaposlenih u srednjim školama Hrvatske.

4. Zadužuje se Ministarstvo znanosti i obrazovanja da po potpisivanju Sporazuma iz točke 1. ovoga Zaključka isti, zajedno s ovim Zaključkom, objavi u »Narodnim novinama«.

Klasa: 022-03/19-07/469

Urbroj: 50301-27/20-19-2

Zagreb, 5. prosinca 2019.

Predsjednik
 mr. sc. Andrej Plenković, v. r.
### NN 123/2019 (13.12.2019.), Odluka o imenovanju općinske državne odvjetnice u Općinskom državnom odvjetništvu u Velikoj Gorici

Državnoodvjetničko vijeće

2440

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 14. sjednici održanoj 28. studenog 2019., jednoglasno

odlučilo je

I. SANJA DLAČIĆ JAKOVINA, zamjenica općinskog državnog odvjetnika u Općinskom državnom odvjetništvu u Velikoj Gorici, imenuje se za općinsku državnu odvjetnicu u Općinskom državnom odvjetništvu u Velikoj Gorici na vrijeme od četiri godine.

II. Imenovana općinska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-29/19

Zagreb, 28. studenoga 2019.

Predsjednik
 Državnoodvjetničkog vijeća
 Darko Klier, v. r.
### NN 123/2019 (13.12.2019.), Odluka o imenovanju zamjenice županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

2441

ODLUKA

Državnoodvjetničko vijeće na temelju članka 57. Zakona o Državnoodvjetničkom vijeću (»Narodne novine«, broj 67/2018) na 14. sjednici Vijeća održanoj 28. studenoga 2019., većinom glasova

odlučilo je

I. Za zamjenicu županijskog državnog odvjetnika u Županijskom državnom odvjetništvu u Zagrebu imenuje se MIRNA RUKAVINA, zamjenica općinskog državnog odvjetnika u Općinskom državnom odvjetništvu u Zagrebu raspoređena na mjesto zamjenice Ravnateljice Ureda za suzbijanje korupcije i organiziranog kriminaliteta.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-53/2018

Zagreb, 28. studenoga 2019.

Predsjednik
 Državnoodvjetničkog vijeća
 Darko Klier, v. r.
### NN 123/2019 (13.12.2019.), Odluka o prestanku zastupničkog mandata zastupnice i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

2426

Na temelju članka 81. Ustava Republike Hrvatske i članka 42. stavaka 1. i 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 10. prosinca 2019. donio je

ODLUKU

O PRESTANKU ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 1. prosinca 2019. prestao je zastupnički mandat zastupnici SUNČANI GLAVAK.

Danom donošenja ove Odluke zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, započinje obnašati DRAŽEN SRPAK.

Klasa: 021-14/19-01/21
 Zagreb, 10. prosinca 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 123/2019 (13.12.2019.), Odluka o izmjeni Odluke o davanju koncesije za osnivanje Slobodne zone Kukuljanovo

VLADA REPUBLIKE HRVATSKE

2430

Na temelju članka 5., a u vezi s člankom 21. Zakona o slobodnim zonama (»Narodne novine«, br. 44/96, 78/99, 127/00, 92/05, 85/08 i 148/13), Vlada Republike Hrvatske je na sjednici održanoj 11. prosinca 2019. godine donijela

ODLUKU

O IZMJENI ODLUKE O DAVANJU KONCESIJE ZA OSNIVANJE SLOBODNE ZONE KUKULJANOVO

I.

U Odluci o davanju koncesije za osnivanje Slobodne zone Kukuljanovo (»Narodne novine«, br. 54/97 i 84/17), u točki II. riječi:

»K.O. KUKULJANOVO – List 84

k.č. 1574/3, 1574/47, 1574/49, 1574/100, 1574/134, 1574/135« brišu se.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/469
 Urbroj: 50301-25/16-19-2
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 123/2019 (13.12.2019.), Odluka o II. izmjeni i dopuni Odluke o općinskim porezima Općine Brckovljani

Općina Brckovljani

2443

Na temelju članka 20. stavak 1., članka 42. stavak 1. i članka 67. stavak 1. Zakona o lokalnim porezima (»Narodne novine« br. 115/16 i 101/17), te članka 23. Statuta Općine Brckovljani (»Službeni glasnik Općine Brckovljani« broj 01/18) Općinsko vijeće Općine Brckovljani na 21. sjednici održanoj 26. studenoga 2019. donosi

ODLUKU

O II. IZMJENI I DOPUNI ODLUKE O OPĆINSKIM POREZIMA OPĆINE BRCKOVLJANI

Članak 1.

Ovom Odlukom mijenja se i dopunjuje Odluka o općinskim porezima Općine Brckovljani (»Službeni glasnik Općine Brckovljani« broj 04/17 i 10/17 – u daljnjem tekstu: Odluka).

Članak 2.

Mijenja se članak 1. Odluke na način da glasi:

»Ovom Odlukom utvrđuje se:

1. visina stope prireza porezu na dohodak

2. visina stope poreza na potrošnju i nadležno porezno tijelo za utvrđivanje i naplatu poreza

3. visina poreza na kuće za odmor, a ovisno o mjestu, starosti, stanju infrastrukture te drugim okolnostima bitnim za korištenje kuće za odmor, i nadležno porezno tijelo za utvrđivanje i naplatu poreza

4. za potrebe plaćanja poreza na korištenje javnih površina, što se smatra javnom površinom, visinu, način i uvjete plaćanja poreza na korištenje javnih površina, kao i nadležno porezno tijelo za utvrđivanje i naplatu poreza.«

Članak 3.

Briše se članak 3. Odluke.

Članak 4.

Briše se članak 4. Odluke.

Članak 5.

U članku 5. Odluke riječi »Osnovica prireza porezu na dohodak je porez na dohodak.« brišu se.

Članak 6.

Briše se članak 8. Odluke.

Članak 7.

Briše se članak 9. Odluke.

Članak 8.

Mijenja se članak 10. Odluke na način da glasi:

»Porez na kuće za odmor plaća se u visini od 12,00 kn/m² korisne površine kuće za odmor.«

Članak 9.

Briše se članak 11. Odluke.

Članak 10.

Briše se članak 12. Odluke.

Članak 11.

Briše se članak 13. Odluke.

Članak 12.

Mijenja se članak 14. Odluke na način da glasi:

»Poslove utvrđivanja i naplate poreza na kuće za odmor obavljat će Ministarstvo financija, Porezna uprava.«

PRIJELAZNE I ZAVRŠNE ODREDBE

Članak 13.

Ova Odluka objavit će se u »Službenom glasniku Općine Brckovljani« i u »Narodnim novinama«, a stupa na snagu 1. siječnja 2020. godine.

Klasa: 410-23/17-01/27
 Urbroj: 238/04-19-3
 Dugo Selo, 26. studenoga 2019.

Predsjednik
 Općinskog vijeća Općine Brckovljani
 Tihomir Đuras, v. r.
### NN 123/2019 (13.12.2019.), Odluka o dodjeli Državne nagrade za humanitarni rad u 2019. godini

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

2433

Na temelju Zakona o izvršavanju Državnog proračuna Republike Hrvatske za 2019. godinu (»Narodne novine«, broj: 113/18. i 111/19) te sukladno Državnom proračunu Republike Hrvatske za 2019. godinu i projekcije za 2020. i 2021. godinu (»Narodne novine«, broj: 113/18. i 111/19), a u svezi s člankom 54. Zakona o humanitarnoj pomoći (»Narodne novine«, broj 102/15) i Pravilnikom o Državnoj nagradi za humanitarni rad (»Narodne novine«, broj 120/15), te u svezi s člankom 13. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj: 93/16., 104/16. i 116/18), kao i prijedloga Odbora za dodjelu Državne nagrade za humanitarni rad sa Sjednice održane 5. prosinca 2019. godine, ministrica za demografiju, obitelj, mlade i socijalnu politiku donosi

ODLUKU

O DODJELI DRŽAVNE NAGRADE ZA HUMANITARNI RAD U 2019. GODINI

I.

Ovom odlukom Ministarstvo za demografiju, obitelj, mlade i socijalnu politiku (u daljnjem tekstu: Ministarstvo) dodjeljuje Državnu nagrada za humanitarni rad u 2019. godini (u daljnjem tekstu: Nagrada), i to:

1. U kategoriji – Nagrada za životno djelo

vlč. Ivanu Radeljaku, iz Zagreba, Ulica sv. Ćirila i Metoda 1.

2. U kategoriji – Godišnja nagrada

– Udruzi roditelja djece s poteškoćama u razvoju Vukovarski leptirići, iz Vukovara, Velebitska 16b,

– Emilu Viboviću, iz Male Subotice, Glavna 102 Palovec i

– Dajani Zeko, iz Đakova, Bana Josipa Jelačića 43,

kao najveće priznanje koje Republika Hrvatska dodjeljuje za iznimna postignuća i doprinos razvoju i unapređenju humanitarnog rada u Republici Hrvatskoj.

II.

Nagrađenom iz točke I. ove Odluke, u kategoriji – Nagrada za životno djelo, dodjeljuje se Nagrada u obliku povelje i u novčanom iznosu od 10.000,00 kn (deset tisuća kuna).

Nagrađenima iz točke I. ove Odluke, u kategoriji – Godišnja nagrada, dodjeljuje se Nagrada u obliku povelje.

III.

Nagrada se uručuje na Svečanoj sjednici Odbora za dodjelu Državne nagrade za humanitarni rad.

IV.

Ova Odluka stupa na snagu danom donošenja.

Klasa: 230-05/19-01/2

Urbroj: 519-04-3-2/6-19-17

Zagreb, 6. prosinca 2019.

Ministrica
 izv. prof. dr. sc. Vesna Bedeković, v. r.
### NN 123/2019 (13.12.2019.), Pravilnik o izmjenama i dopunama Pravilnika o službenoj iskaznici i znački inspektora Državnog inspektorata

DRŽAVNI INSPEKTORAT

2439

Na temelju članka 53. stavka 2. Zakona o Državnom inspektoratu (»Narodne novine« br. 115/18) glavni državni inspektor Državnog inspektorata donosi

PRAVILNIK

O IZMJENAMA I DOPUNAMA PRAVILNIKA O SLUŽBENOJ ISKAZNICI I ZNAČKI INSPEKTORA DRŽAVNOG INSPEKTORATA

Članak 1.

U Pravilniku o službenoj iskaznici i znački inspektora državnog inspektorata (»Narodne novine«, br. 84/19), u članku 13. riječi: »1. siječnja« zamjenjuju se riječima: »1. travnja«.

Članak 2.

Ovaj Pravilnik objavit će se u »Narodnim novinama«, a stupa na snagu prvoga dana od dana objave u »Narodnim novinama«.

Klasa: 011-02/19-01/9
 Urbroj: 443-01-01/7-19-5
 Zagreb, 12. prosinca 2019.

Glavni državni inspektor
 dr. sc. Andrija Mikulić, v. r.
### NN 123/2019 (13.12.2019.), Odluka o imenovanju članova i zamjenika članova u Odbor regija Europske unije, u mandatnom razdoblju 2020. – 2025. godine

VLADA REPUBLIKE HRVATSKE

2431

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s točkom III. Odluke o postupku imenovanja članova i zamjenika članova u Odbor regija Europske unije (»Narodne novine«, broj 35/13), Vlada Republike Hrvatske je na sjednici održanoj 11. prosinca 2019. godine donijela

ODLUKU

O IMENOVANJU ČLANOVA I ZAMJENIKA ČLANOVA U ODBOR REGIJA EUROPSKE UNIJE, U MANDATNOM RAZDOBLJU 2020. – 2025. GODINE

I.

Za članove u Odbor regija Europske unije, imenuju se:

1. NIKOLA DOBROSLAVIĆ, župan Dubrovačko-neretvanske županije

2. VALTER DRANDIĆ, predsjednik Županijske skupštine Istarske županije

3. IVAN GULAM, općinski načelnik Općine Pirovac

4. dr. sc. DANIJEL MARUŠIĆ, župan Brodsko-posavske županije

5. mr. sc. VOJKO OBERSNEL, gradonačelnik Grada Rijeke

6. GORAN PAUK, župan Šibensko-kninske županije

7. dr. sc. JELENA PAVIČIĆ VUKIČEVIĆ, zamjenica gradonačelnika Grada Zagreba

8. BRUNO HRANIĆ, općinski načelnik Općine Vidovec

9. ŽELJKO TURK, gradonačelnik Grada Zaprešića.

II.

Za zamjenike članova u Odbor regija Europske unije, imenuju se:

1. IGOR ANDROVIĆ, župan Virovitičko-podravske županije

2. MARTIN BARIČEVIĆ, općinski načelnik Općine Jasenice

3. ANTONIJA JOZIĆ, gradonačelnica Grada Pleternice

4. DARKO KOREN, župan Koprivničko-križevačke županije

5. ANTEO MILOS, gradonačelnik Grada Novigrada

6. mr. sc. JASNA PETEK, zamjenica župana Krapinsko-zagorske županije

7. DINKO PIRAK, gradonačelnik Grada Čazme

8. MATIJA POSAVEC, župan Međimurske županije

9. SLAVKO PRIŠĆAN, općinski načelnik Općine Rovišće.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/509
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 123/2019 (13.12.2019.), Odluka o imenovanju članova i zamjenika članova Povjerenstva Vlade Republike Hrvatske za ispunjavanje obveza prema Međunarodnoj organizaciji rada

VLADA REPUBLIKE HRVATSKE

2432

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke III. Odluke o osnivanju Povjerenstva Vlade Republike Hrvatske za ispunjavanje obveza prema Međunarodnoj organizaciji rada (»Narodne novine«, broj 84/19), Vlada Republike Hrvatske je na sjednici održanoj 11. prosinca 2019. godine donijela

ODLUKU

O IMENOVANJU ČLANOVA I ZAMJENIKA ČLANOVA POVJERENSTVA VLADE REPUBLIKE HRVATSKE ZA ISPUNJAVANJE OBVEZA PREMA MEĐUNARODNOJ ORGANIZACIJI RADA

I.

Imenuje se DRAŽEN OPALIĆ, predstavnik Ministarstva rada i mirovinskoga sustava, predsjednikom Povjerenstva Vlade Republike Hrvatske za ispunjavanje obveza prema Međunarodnoj organizaciji rada (u daljnjem tekstu: Povjerenstvo).

II.

Imenuje se INGA ŽIC, predstavnica Ministarstva rada i mirovinskoga sustava, zamjenicom predsjednika Povjerenstva.

III.

Za članove Povjerenstva imenuju se:

– DEJAN DRAKULIĆ, predstavnik Ministarstva uprave

– prim. VERA KATALINIĆ-JANKOVIĆ, dr. med., predstavnica Ministarstva zdravstva

– IVAN CRNČEC, predstavnik Ministarstva pravosuđa

– VERONIKA BANDIĆ, predstavnica Ministarstva unutarnjih poslova

– mr. sc. MIRTA MANDIĆ, predstavnica Ministarstva vanjskih i europskih poslova

– TUGOMIR MAJDAK, predstavnik Ministarstva poljoprivrede

– VLADO PRSKALO, predstavnik Ministarstva znanosti i obrazovanja

– SINIŠA ORLIĆ, predstavnik Ministarstva mora, prometu i infrastrukture

– DAMIR KAUFMAN, predstavnik Ministarstva gospodarstva, poduzetništva i obrta

– NADA ZRINUŠIĆ, predstavnica Ministarstva za demografiju, obitelj, mlade i socijalnu politiku

– mr. sc. HELENA ŠTIMAC RADIN, predstavnica Ureda za ravnopravnost spolova

– LIDIJA BRKOVIĆ, predstavnica Državnog zavoda za statistiku

– NENAD PULJIĆ, predstavnik Državnog inspektorata.

IV.

Za zamjenike članova Povjerenstva imenuju se:

– IVAN ĆURIĆ, predstavnik Ministarstva uprave

– prim. dr. sc. MARIJA BUBAŠ, dr. med., predstavnica Hrvatskog zavoda za javno zdravstvo

– HELENA HUSNJAK, predstavnica Ministarstva pravosuđa

– IVANA ĐIVAN KOLČIĆ, predstavnica Ministarstva unutarnjih poslova

– KATARINA BEKAVAC, predstavnica Ministarstva vanjskih i europskih poslova

– MARKO VAZDAR, predstavnik Ministarstva poljoprivrede

– VLATKA KLAŠNJA, predstavnica Ministarstva znanosti i obrazovanja

– ANA-MARIJA BATINOVIĆ, predstavnica Ministarstva mora, prometa i infrastrukture

– JELENA SAMAC INJIĆ, predstavnica Ministarstva gospodarstva, poduzetništva i obrta

– MIRNA ĆORIĆ, predstavnica Ministarstva za demografiju, obitelj, mlade i socijalnu politiku

– GORDANA OBRADOVIĆ DRAGIŠIĆ, predstavnica Ureda za ravnopravnost spolova

– mr. sc. JADRANKA VUGLAR, predstavnica Državnog zavoda za statistiku

– MARINA ŠOŠIĆ, predstavnica Državnog inspektorata.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/464
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Pravilnik o izmjenama i dopunama Pravilnika o utvrđivanju neto vrijednosti imovine AIF-a i cijene udjela AIF-a

HRVATSKA AGENCIJA ZA NADZOR FINANCIJSKIH USLUGA

2481

Na temelju odredbi članka 152. stavka 4., članka 153. stavka 15. točka a), članka 155. stavka 9. i članka 214. stavka 5. Zakona o alternativnim investicijskim fondovima (»Narodne novine«, br. 21/18) Hrvatska agencija za nadzor financijskih usluga (dalje: Hanfa) na sjednici Upravnog vijeća održanoj 12. prosinca 2019. godine donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NETO VRIJEDNOSTI IMOVINE AIF-a I CIJENE UDJELA AIF-a

Članak 1.

U Pravilniku o utvrđivanju neto vrijednosti imovine AIF-a i cijene udjela AIF-a (»Narodne novine« 114/18) u članku 6. stavku 3. iza riječi »prijavljenih OTC transakcija« briše se dio koji glasi »(ne uključujući blok transakcije)«.

Članak 2.

U članku 6. iza stavka 3. dodaje se stavak 3.a. koji glasi:

(3a) Iznimno od stavka 1. ovoga članka, a pod uvjetima iz stavka 2. ovoga članka, dužnički vrijednosni papiri i instrumenti tržišta novca kojima se trguje u drugoj državi članici ili trećoj državi te za koje se ne može utvrditi radi li se o aktivnom tržištu mogu se vrednovati primjenom cijene objavljene na službenom financijsko-informacijskom servisu, za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, indikativne ili obvezujuće kotacije.

Članak 3.

U članku 8. stavku 3. riječ »Zibor« briše se.

Članak 4.

Članak 10. stavak 2. mijenja se i glasi: »Iznimno od stavka 1. ovoga članka prenosivi vrijednosni papiri kojima se trguje na neaktivnom tržištu, a koje je izdala ili za njih jamči Republika Hrvatska, jedinice lokalne ili područne (regionalne) samouprave ili Hrvatska narodna banka, druga država članica, jedinice lokalne ili područne (regionalne) samouprave ili središnja banka druge države članice, Europska središnja banka, Europska unija ili Europska investicijska banka, treća država ili, u slučaju federalne države, jedna od članica koje čine federaciju, ili javno međunarodno tijelo kojemu pripada jedna ili više država članica, mogu se vrednovati primjenom cijene objavljene na službenim financijsko-informacijskim servisima za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, te indikativnim ili obvezujućim kotacijama.«

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-02/01

Urbroj: 326-01-70-72-19-22

Zagreb, 12. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 124/2019 (18.12.2019.), Pravilnik o izmjenama i dopunama Pravilnika o utvrđivanju neto vrijednosti imovine UCITS fonda i cijene udjela u UCITS fondu

HRVATSKA AGENCIJA ZA NADZOR FINANCIJSKIH USLUGA

2482

Na temelju odredbi članka 168. stavka 2. Zakona o otvorenim investicijskim fondovima s javnom ponudom (»Narodne novine«, br. 44/16) Hrvatska agencija za nadzor financijskih usluga na sjednici Upravnog vijeća održanoj 12. prosinca 2019. godine donosi

PRAVILNIK

O IZMJENAMA I DOPUNAMA PRAVILNIKA O UTVRĐIVANJU NETO VRIJEDNOSTI IMOVINE UCITS FONDA I CIJENE UDJELA
 U UCITS FONDU

Članak 1.

U Pravilniku o utvrđivanju neto vrijednosti imovine UCITS fonda i cijene udjela u UCITS fondu (»Narodne novine« 128/17, 114/18) u članku 7. stavku 3. iza riječi »prijavljenih OTC transakcija« briše se dio koji glasi »(ne uključujući blok transakcije)«.

Članak 2.

U članku 7. iza stavka 3. dodaje se stavak 3.a. koji glasi:

(3a) Iznimno od stavka 1. ovoga članka, a pod uvjetima iz stavka 2. ovoga članka, dužnički vrijednosni papiri i instrumenti tržišta novca kojima se trguje u drugoj državi članici ili trećoj državi iz članka 252. stavka 1. točke 1. te za koje se ne može utvrditi radi li se o aktivnom tržištu mogu se vrednovati primjenom cijene objavljene na službenom financijsko-informacijskom servisu, za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, indikativne ili obvezujuće kotacije.

Članak 3.

U članku 9. stavku 3. riječ »Zibor« briše se.

Članak 4.

Članak 11. stavak 13. mijenja se i glasi: «Iznimno od stavka 1. ovoga članka prenosivi vrijednosni papiri kojima se trguje na neaktivnom tržištu, a koje je izdala ili za njih jamči Republika Hrvatska, jedinice lokalne ili područne (regionalne) samouprave ili Hrvatska narodna banka, druga država članica, jedinice lokalne ili područne (regionalne) samouprave ili središnja banka druge države članice, Europska središnja banka, Europska unija ili Europska investicijska banka, treća država ili, u slučaju federalne države, jedna od članica koje čine federaciju, ili javno međunarodno tijelo kojemu pripada jedna ili više država članica, mogu se vrednovati primjenom cijene objavljene na službenim financijsko-informacijskim servisima za dan za koji se vrednuje imovina i obveze, dobivene algoritmima koji izračunavaju (generiraju) kompozitnu cijenu dosljedno koristeći dostupne tržišne podatke o trgovanju, te indikativnim ili obvezujućim kotacijama.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-02/02
 Urbroj: 326-01-70-72-19-2
 Zagreb, 12. prosinca 2019.

Predsjednik
 Upravnog vijeća
 dr. sc. Ante Žigman, v. r.
### NN 124/2019 (18.12.2019.), Pravilnik o izmjeni Pravilnika o postupku naknadne uplate doprinosa otpisanih zbog zastare ili nenaplativosti za osiguranike koji su sami za sebe obveznici doprinosa i obveznici plaćanja doprinosa

Hrvatski zavod za mirovinsko osiguranje

2473

Na temelju članka 234. stavka 2. i članka 237. stavka 2. Zakona o doprinosima (»Narodne novine«, br. 84/08, 152/08, 94/09, 22/12, 144/12, 148/13, 41/14, 143/14, 115/16 i 106/18) te članka 21. točke 1. Statuta Hrvatskog zavoda za mirovinsko osiguranje (»Narodne novine«, br. 28/14, 24/15 i 73/19), Upravno vijeće Hrvatskog zavoda za mirovinsko osiguranje, uz suglasnost ministra financija, na sjednici održanoj 10. prosinca 2019., donosi

PRAVILNIK

O IZMJENI PRAVILNIKA O POSTUPKU NAKNADNE UPLATE DOPRINOSA OTPISANIH ZBOG ZASTARE ILI NENAPLATIVOSTI ZA OSIGURANIKE KOJI SU SAMI ZA SEBE OBVEZNICI DOPRINOSA I OBVEZNICI PLAĆANJA DOPRINOSA

Članak 1.

U Pravilniku o postupku naknadne uplate doprinosa otpisanih zbog zastare ili nenaplativosti za osiguranike koji su sami za sebe obveznici doprinosa i obveznici plaćanja doprinosa (»Narodne novine« broj 50/14) članak 3. stavak 2. mijenja se i glasi:

»Zahtjev za naknadnu uplatu doprinosa otpisanih zbog zastare prava na naplatu, odnosno otpisanih zbog nenaplativosti, podnosi se mjesno nadležnoj ispostavi Porezne uprave do isteka pet godina od dana kada je rješenje o utvrđivanju zastare prava na naplatu postalo pravomoćno, odnosno do isteka pet godina od dana kada je utvrđena nenaplativost doprinosa«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 041-01/19-02/13

Urbroj: 341-99-01/01-19-7

Zagreb, 10. prosinca 2019.

Predsjednica Upravnog vijeća
 Hrvatskog zavoda za mirovinsko osiguranje
 Melita Čičak, v. r.
### NN 124/2019 (18.12.2019.), Rješenje o imenovanju državnog tajnika u Ministarstvu rada i mirovinskoga sustava

Vlada Republike Hrvatske

2455

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 46. stavka 1. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU RADA I MIROVINSKOGA SUSTAVA

Imenuje se DRAGAN JELIĆ državnim tajnikom u Ministarstvu rada i mirovinskoga sustava.

Klasa: UP/I 080-02/19-01/86
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o razrješenju pomoćnika ministra regionalnoga razvoja i fondova Europske unije

VLADA REPUBLIKE HRVATSKE

2456

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O RAZRJEŠENJU POMOĆNIKA MINISTRA REGIONALNOGA RAZVOJA I FONDOVA EUROPSKE UNIJE

Razrješuje se DRAGAN DELIĆ dužnosti pomoćnika ministra regionalnoga razvoja i fondova Europske unije, radi odlaska na novu dužnost.

Klasa: UP/I 080-02/19-02/65
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o razrješenju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2457

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranja (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18 i 115/18), Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O RAZRJEŠENJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se LUKA NOVOSEL dužnosti člana Upravnog vijeća Hrvatskog zavoda za mirovinsko osiguranje, na koju je imenovan na prijedlog ministra nadležnog za mirovinski sustav.

Klasa: UP/I 080-02/19-02/97
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o imenovanju člana Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2458

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 146. stavka 2. Zakona o mirovinskom osiguranju (»Narodne novine«, br. 157/13, 33/15, 120/16, 18/18 – Odluka Ustavnog suda Republike Hrvatske, 62/18 i 115/18), Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O IMENOVANJU ČLANA UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se VICKO MARDEŠIĆ članom Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav.

Klasa: UP/I 080-02/19-01/198
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.
### NN 124/2019 (18.12.2019.), Rješenje o razrješenju dijela članova i zamjenika članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu

VLADA REPUBLIKE HRVATSKE

2459

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 1. Sporazuma između Republike Hrvatske i Bosne i Hercegovine o pograničnom prometu, Vlada Republike Hrvatske je na sjednici održanoj 11. prosinca 2019. godine donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANOVA HRVATSKOG DIJELA MJEŠOVITOG POVJERENSTVA ZA PRAĆENJE PROVEDBE SPORAZUMA IZMEĐU REPUBLIKE HRVATSKE I BOSNE I HERCEGOVINE O POGRANIČNOM PROMETU

1. Razrješuju se dužnosti članice hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu:

– GORDANA VALENTA, na koju je imenovana kao predstavnica Ministarstva unutarnjih poslova

– ŽELJKA ANDRIĆ DORONTIĆ, na koju je imenovana kao predstavnica Ministarstva poljoprivrede.

2. Razrješuju se dužnosti zamjenici članova hrvatskog dijela Mješovitog povjerenstva za praćenje provedbe Sporazuma između Republike Hrvatske i Bosne i Hercegovine o pograničnom prometu:

– DAVORKA SARIĆ, na koju je imenovana kao predstavnica Ministarstva vanjskih i europskih poslova

– VJEKOSLAV RICOV, na koju je imenovan kao predstavnik Ministarstva poljoprivrede.

Klasa: 080-02/19-02/94
 Urbroj: 50301-15/07-19-02
 Zagreb, 11. prosinca 2019.

Predsjednik
 mr. sc. Andrej Plenković, v. r.